
На основание чл.4, чл.7 и чл.8 от Правилата за осъществяване на извънкласни дейности в общинските училища на територията на Столична община, приети с Решение на СОС №136 по Протокол №30/06.04.2017 г., в сила от 06.04.2017 г., доп. - Решение №639 по Протокол №40/28.09.2017 г.,  изм. - Решение №756 по Протокол №43/09.11.2017г.,  изм. и доп. - Решение №118 по Протокол №49/15.03.2018 г., наричани по-долу Правилата,заповед № 8741-73/22.10.2025г. на директора на 137 СУ „Ангел Кънчев“  и  Протокол № 9/25.05.2025г. на Педагогическия съвет на 137 СУ „ Ангел Кънчев“ 
ОБЯВЯВЯ КОНКУРС
за извънкласни дейности на територията на училището за учебната  2025/2026г.,2026/2027г.,2027/2028г. съобразно избора на родителите:

II.	Необходими документи:
1.	Списък на документите;
2.	Заявление за участие;
3.	Заверено от участника копие на документа за регистрация или единен идентификационен код /ЕИК/, когато участникът е юридическо лице или едноличен търговец, а когато е физическо лице - копие от документ за самоличност. Когато не е посочен ЕИК, участниците са длъжни да представят удостоверение за актуално състояние - оригинал или заверено копие. Участник, който е сдружение с нестопанска цел следва да представи съдебно решение за регистрация и заверено копие от устава /устройствения правилник/ на дружеството;
4.	Декларация на основание чл.220, ал.1 от Закона за предучилищно и училищно образование, че педагогическият специалист не е извършвал срещу заплащане обучение или подкрепа през предходната учебна година по смисъла на чл.178, ал.1, т.2-7 и 14 и чл.187, ал.1, т.2 и 4  на ученици, с които работи в училището, ако това заплащане е от името и за сметка  на учениците и техните родители, включително със средства от настоятелството. Декларацията се изготвя и попълва от кандидата:
5.	Валидно свидетелство за съдимост за всеки един преподавател;
6.	Референции от институции и организации, доказващи качеството на определената извънкласна дейност – до 10 на брой. Изискването не се прилага за новорегистрирани фирми.
7.	Проект на договор /Приложение №1 от Правилата/, в който се попълват данните на кандидата и се подписва от него;
8.	Офертата трябва да съдържа:
а)	Списък с имената на всички педагогически специалисти, които ще осъществяват определената извънкласна дейност в 137 СУ „ Ангел Кънчев“.
б)	Документи, удостоверяващи професионалната квалификация и педагогическата правоспособност на преподавателите за определената извънкласна дейност – дипломи, удостоверения, сертификати и др.;
в)	Документи, удостоверяващи професионалния опит на преподавателите, които ще осъществяват определената извънкласна дейност – копия на трудова книжка, служебна книжка, осигурителна книжка, удостоверения от НОИ;
г)	Програма за обучение на учениците в извънкласната дейност, която да е представена на български език.
д)	Индивидуална цена за обучение на ученик за един астрономически час за определената извънкласна дейност;
е)	Социална отговорност - процент ученици от група, които ще ползват безплатно предлаганите извънкласни дейности;
ж)	Срок, за който ще бъде предоставена извънкласната дейност.

III. Критерии за оценка на офертите:
1.	Степен на квалификация на преподавателите, които ще осъществяват определената извънкласна дейност в 137 СУ „Ангел Кънчев“ доказана с посочените в т.II.8.б –  максимален брой точки 25. Максималният брой точки се образува по следните показатели:
а) за степен бакалавър - 5 т.;
б) за степен магистър - 10 т.;
в) за наличие на допълнителна професионална квалификация в областта на предлаганата извънкласна дейност - 15 т.
Максималният брой точки по този критерий е сбор от точките за степен на образование и допълнителна професионална квалификация.
2.	Професионален опит на преподавателите, които ще осъществяват определената извънкласна дейност в 137 СУ „Ангел Кънчев“ доказана с посочените в т.II.8.в – максимален брой точки 25. Максималният брой точки за професионален опит се образува по следните показатели:
- при липса на професионален опит 5 т.;
- до 3 години - 15 т.;
- над 3 години - 25 т.
3.	Програма за обучение на учениците – максимален брой точки 20. Максималният брой точки се образува по следните показатели:
а) ясно формулирани цели и определена връзка със съдържанието на образователното направление – 10 т.
- при несъответствие – 0 т.
- при непълно съответствие – 5 т.
- при пълно съответствие – 10 т.
б) очакваните резултати са постижими за съответната възрастова група – 10 т.
- при несъответствие – 0 т.
- при непълно съответствие – 5 т.
- при пълно съответствие – 10 т.

4.	Индивидуална цена за обучение за 1 астрономически час на ученик – максимален брой точки 20.
Броят точки се определя по следната формула:
Цена на ИД = Най-ниската предложена, цена                              х 20
Цената, предложена в офертата на участника
ИД – извънкласна дейност
5.	Социална отговорност – максимален брой точки 10. Максималният брой точки се образува по следните показатели:
- до 10 %. които ще ползват безплатно ИД - 5 т.;
- до 20 %, които ще ползват безплатно ИД - 10 т.;

Максималният брой точки по всички критерии е 100.


IV. Начин, ред и условия за провеждане на конкурса:
1.	Конкурсът се провежда по документи от комисия, назначена със заповед  на директора на 137 СУ „Ангел Кънчев“.
2.	Ако за участие в конкурса няма постъпили оферти за определена извънкласна дейност, срокът за подаване на оферти се удължава с 5 дни. Информацията за удължаване на срока се поставя на видно място в сградата и интернет-страницата на училището.
3.	Ако за участие в конкурса, и след удължаване на срока по т.IV.2 няма подадени оферти или е подадена само една оферта, комисията провежда конкурса или го прекратява със заповед на директора на училището.
4.	Документите за участие в конкурса се поставят в два отделни плика:
- В плик "А" се поставят документите по т.т. от II.1 до II.7 включително;
- В плик "Б" с надпис "Оферта" се поставя попълнената оферта съгласно изискванията на т. II.8.
- Двата плика се поставят в един голям, бял и запечатан плик, който се входира в 137 СУ „ Ангел Кънчев“. 
5.	При подаването пликовете се номерират по реда на тяхното постъпване, като върху всеки един от тях се поставя наименованието/името на кандидата, определената извънкласна дейност, входящ номер с посочена дата, месец, година и час.
6.	Пликовете ще бъдат отворени на 04.11.2025г. в 11:00 ч. в сградата на  137 СУ„ Ангел Кънчев“.  При отваряне на пликовете имат право да присъстват съответното физическо лице, а за юридическите лица – управителят на фирмата-кандидат, или упълномощено от него лице – за определената извънкласна дейност. Всички документи, които се намират в плик „А” и в плик „Б” се подписват на всяка страница от двама члена на комисията и от съответното физическо лице, а за юридическите лица – от управителя на фирмата кандидат, или от упълномощено от него лице. Кандидат или негов представител присъстват само при отваряне на пликовете и подписване на документите. Останалата част от работата на комисията протича в закрити заседания.
7.	Комисията не допуска до участие в конкурса кандидат, който не е представил някои от посочените документи в т.т. от II.1 до II.7 включително.
8.	Класирането на участниците се извършва съгласно обявените критерии.
9.	Работата на комисията приключва в двуседмичен срок след изтичане на срока за подаване на офертите. За работата си комисията съставя протокол, който се предава на директора на училището с входящ номер. Работата на комисията и резултатите, отразени в протокола подлежат на контрол от директора на училището.
10. В срок от три работни дни от получаване на протокола, директорът на училището издава заповед за определяне на спечелилия конкурса кандидат. В заповедта се изписват по реда на класирането всички кандидати и съответно техния брой точки, като се посочват и недопуснатите кандидати. Заповедта се връчва лично срещу подпис или с препоръчано писмо с обратна разписка на всички участници. Заповедта подлежи на обжалване по реда на Административнопроцесуалния кодекс и чл. 259, ал. 2, т. 6 от Закона за предучилищното и училищното образование. След изтичане на срока за обжалване директорът сключва договор със спечелилия конкурса участник.
11. Протоколът от работата на комисията и заповедта на директора за класиране на всички участници в конкурса се обявяват на интернет-страницата на училището.
12. Със спечелилия кандидат, директорът на училището сключва договор, съгласно Приложение № 1 на Правилата в срок от три работни дни след изтичане срока за обжалване на заповедта на директора на училището. 
13 Извънкласните дейности се провеждат във време извън седмичното разписание на учебните часове, при наличие на свободна база и след съгласуване на графика за провеждане с директора на училището.
14. Изпълнителите, осъществяващи ИД, носят отговорност за живота и здравето на учениците по време на образователната дейност в училището.
15. Родителите заплащат на съответния изпълнител цената на услуга за определената извънкласна дейност, съгласно сключения договор. Изпълнителят превежда на училището сумите за почасово ползване на части от имоти – публична общинска собственост, съгласно Приложение № 2 от Правилата.

IV. Срок за подаване на документите.
[bookmark: _GoBack]Документите за участие в конкурса ще се приемат от 08:30ч. на 24.10.2025г. до 16:30 ч. на 31.10.2025г. в канцеларията на училището.
